આ વિશે પોતાનો રોષ ઠાલવતાં ત્યાંના રહેવાસી જોગેશ મહેતાએ મિડ-ડે LOCALને જણાવ્યું હતું કે ‘મુંબઈમાં એમ પણ ખુલ્લી જગ્યાનું પ્રમાણ અન્ય વિકસિત દેશોની સરખામણીએ ઘણું ઓછું છે. આવામાં જ્યારે કાયદા ઘડનારાઓ જ કાયદાને ઘોળીને પી જવાની કોશિશ કરે ત્યારે એને કોઈ સંજોગોમાં સાંખી ન લેવાય. આ મામલે હાઈ કોર્ટ યોગ્ય ન્યાય તોળશે અને પક્ષના પ્લૉટ પરના બાંધકામને દૂર કરીને આ જગ્યાને ખુલ્લી કરશે એવી આશા છે.’